Lathyrus linifolius
Is e spèiseas de pheasair a tha ann an Lathyrus linifolius, ris an abrar cairt-leamhna sa Ghàidhlig. Gheibhear na h-ainmean a leanas oirre cuideachd: Caorrthanan, Carra Meille, Carrachan, Peasair Tuilbh no Tabac an Robha. Bha an lus air a chur gu feum an Alba o shean mar dheoch a bhite a' gabhail airson càil de bhiadh a chall. Air sgàth na h-eachdraidhe seo, tha luchd-rannsachaidh a-nis a' gabhail suim do a bhuadhan meidigeach, agus thathar a' feuchainn ri an lus àrach aig ìre coimearsalta.

Sgaoileadh agus àrainn 
Tha an lus dùthchasach don Roinn-Eòrpa agus ceàrnan de dh'Àisia. Tha e air a lorg ann an garbhlaichean feurach, coilltean mòr-dhuilleagach, callaidean agus bruachan.

Feuman 

Bhite a' gabhail an luis seo mar bhiadh air Ghàidhealtachd chun na 18mh linn le bhith ga phlaosgadh agus ga thiormachadh. Bhathar a' dèanamh deoch leis a bhiodh a' casg ìota agus sgrìobaidhean an acrais. Nuair a nithear an deoch seo, tha sùgh an luis cho trom, dathte ris an tea agus bheir e air neach càil de bhiadh a chall.

Luibhean